Milliy matbuot markazida O‘zbekiston Respublikasi Vazirlar Mahkamasi huzuridagi Davlat test markazi matbuot anjumani o‘tkazdi. Bu haqda O‘zA xabar bermoqda. Ma’lumotlarga ko‘ra, 2017-2018 o‘quv yilidan boshlab oliy ta’lim muassasalariga hujjatlar qabul qilish muddati 15 iyundan 15 iyulga qadar bo‘ladi. Oliy harbiy ta’lim muassasalaridagi test sinovlari esa 5 iyul kuni o‘tkaziladi. Bu abituriyentlarga yanada ko‘proq qulaylik yaratish, ta’lim muassasalarini test jarayoniga tayyorlash, belgilangan binolar va auditoriyalarni kerakli jihoz va uskunalar, o‘quv vositalari bilan ta’minlab, muddatidan oldin shay holatga keltirish imkonini beradi.